section_heading: Ponašanje i druga vjerovanja
paragraph_text: Vodenjaka se ljudi boje, jer on odvlači nepažljive u dubinu. U vodi, vodenjak ima ogromnu snagu, ali ona slabi kad ga se izvuče na suho. U nekim krajevima Hrvatske, posebno u unutrašnjosti, česte su legende o vodenjaku koji ne dira ljude na obali rijeke, osim ako se netko kupa u podne. Nekad živi i u bunarima, pa su se tako djeca plašila da ne gledaju u bunar, jer će ih vodenjak povući i utopiti.